## Pravilnik o uvjetima kojima moraju udovoljavati kolodvori i pristaništa za utovar, pretovar i istovar pošiljki životinja

### NN 52/1993 (22.6.1993.), Pravilnik o uvjetima kojima moraju udovoljavati kolodvori i pristaništa za utovar, pretovar i istovar pošiljki životinja

# VLADA REPUBLIKE HRVATSKE

Na temelju članka 40. stavka 8. Zakona o zdravstvenoj zaštiti životinja
i veterinarskoj djelatnosti ("Narodne novine", br. 52/91 i 26/93),
ministar poljoprivrede i šumarstva u suglasnosti s ministrorn pomorstva.
prometa i veza donosi

## PRAVILNIK

### o uvjetima kojima moraju udovoljavati kolodvori i pristaništa za utovar, pretovar i istovar pošiljki životinja

Članak 1.

Željeznički kolodvori i pomorska, riječna i zrakoplovna pristaništa
na kojima se utovaruju, istovaruju i pretovarujupošiljke životinja moraju
udovoljavati uvjetima propisanim ovim pravilnikom.

Članak 2.

Kolodvori i pristaništa iz članka 1. ovog pravilnika moraju imati stalne
ili pokretne rampe za utovar i istovar životinja odnosno kontejnere ako
se utovar odnosno istovar obavlja dizalicama.

Članak 3.

Stalne rampe su nepokretne i grade se od čvrstog materijala. Stalne
rampe moraju biti podešene tako da se životinje mogu neposredno utovariti
u željeznički vagon odnosno kamion s jednim ili više podova (katova) odnosno
da se mogu istovariti iz tih prijevoznih sredstava.

Članak 4.

Pokretne rampe (mostovi) grade se od čvrstog materijala koji može izdržati
težinu najtežih životinja koje se utovaruju odnosno istovaruju. Pokretne
rampe moraju biti blagog nagiba i dovoljno dugačke i široke da omogučuju
lak i nesmetan ulazak krupnih životinja u prijevozno sredstvo odnosno izlazak
životinja iz prijevoznog sredstva. Pokretne rampe moraju imati na uzdužnim
stranama dovoljno visoku zaštitnu ogradu koja onemogućava da životinje
za vrijeme prelaska preko rampe ispadnu, a na podu - poprećne letve, na
prikladnim mjestima, koje olakšavaju da se životinje kreću preko rampe.

Članak 5.

Kontejneri se grade od čvrstog materijala koji može izdržati težinu
životinja koje se utovaruju odnosno istovaruju. Kontejneri moraju imati
na uzdužnim i poprečnim stranama dovoljno visoku i čvrstu zaštitnu ogradu
koja sprečava da životinje za vrijeme utovara odnosno istovara ispadnu.
Ako se utovaruju ili istovaruju sitne životinje, kontejneri moraju biti
zaštićeni i s gornje strane kako bi se spriječilo iskakanje životinja iz
kontejnera za vrijeme utovara ili istovara.

Članak 6.

Stalne i pokretne rampe treba da se nalaze na mjestu prikladnom za utovar
i istovar životinja, i to: na željezničkim kolodvorima

- u blizini mjesta utovara, a u pristaništima

- na površini na kojoj se ne križaju putovi utovara i istovara životinja
s putovima utovara i istovara robe ili putovima kretanja putnika.

Članak 7.

Na kolodvorima i pristaništima iz članka 1. ovog pravilnika moraju se
nalaziti staje ili ograđeni prostor (obor) za privremeni prihvat životinja
prije utovara odnosno nakon istovara. Staje i obori moraju biti ograđeni
zidom ili drugom prikladnom ogradom i moraju imati nadstrešnicu koja životinje
štiti od izravnoga sunčanog svjetla i od atmosferskih oborina. U stajama,
na prikladnome mjestu, moraju biti ugrađeni uređaji za vezivanje životinja.
Staja odnosno obor na željezničkom kolodvoru mora biti tako velik da u
njega može stati onoliko sitnih životinja koliko ih stane u jedan željeznički
vagon s dva poda. Na željezničkim kolodvorima na kojima je izgrađena stalna
rampa iz članka 3. ovog pravilnika, ta rampa mora biti povezana sa stajom
odnosno oborom. Pod staje odnosno obora mora biti betoniran ili prevučen
betonskom glazurom ili napravljen od nekoga·drugoga nepropusnog materijala
i imati slivnik koji je pokriven željeznom rešetkom kroz koju ne mogu propasti
noge životinja. Od istog materijala mora biti izgrađen i pristup od obora
do željezničkog vagona (stalna rampa). Na kolodvorima i pristaništima ako
se životinje utovaruju u željezničke vagone odnosno u brod izravno iz cestovnoga
prijevoznog sredstva odnosno ako se istovaruju izravno iz vagona ili broda
u cestovno prijevozno sredstvo i ako se ne zadržavaju na prostoru željeznićkog
kolodvora odnosno pristaništa, nije potrebna izgradnja staja i obora.

Članak 8.

U blizini staje ili obora odnosno rampe mora se nalaziti voda za napajanje
životinja i pranje staja, obora i rampe.

Članak 9.

U blizini staje ili obora odnosno rampe moraju se nalaziti gnojište,
kante ili druge naprave za smještaj gnoja i drugih otpadaka životinjskog
podrijetla Gnojište mora biti izgrađeno od nepropusilog materijala i mora
biti pokriveno. Na kolodvorima i pristaništima u kojima nije veliki opseg
utovara i istovara životinja, gnoj i drugi otpaci životinjskog podrijetla
mogu se zatrpati na za to određenom mjestu.

Članak 10.

Rampe (stalne i pokretne), kontejneri, obori i staje, pribor i oprema
koji služe za utovar odnosno istovar životinja moraju biti čisti i ispravni.
Staje i obori moraju se čistiti i dezinficirati nakon svakog pražnjenja,
a rampe, kontejneri i putovi kojima su se kretale životinje - nakon svakog
utovara odnosno istovara životinja. Čišćenje i dezinfekcija obavljaju se
sredstvima i na način propisan Pravilnikom o naćinu dezinfekcije prijevoznih
sredstava kojima se prevoze pošiljke životinja, proizvodi životinjskog
podrijetla i otpadna animalna tvar ("Narodne novine", br. 7/92).

Čianak 11.

Na dan stupanja na snagu ovog pravilnika prestaje važiti Pravilnik o
uvjetima kojima moraju udovoljavati kolodvori i pristaništa za utovar,
pretovar i istovar pošiljki životinja ("Službeni list SFRJ",
br. 6/88 i "Narodne novine", br. 52/91). Ovaj pravilnik stupa
na snagu osmog dana od dana objave u "Narodnim novinama".

Klasa: 322-1/92-I/1003

Urbroj : 525-06-93-1

Zagreb, 21. svibnja 1993.

Ministar poljoprivrede i šumarstva

**Ivan Tarnaj, dipl. ing., v. r.**

Pravilnik, NN 52/1993-1010